Ophelia (Millais)

Ophelia a zo ul livadur gant al livour saoz Sir John Everett Millais, livet e voe gantañ etre 1851 ha 1852. War ziskouez emañ e Tate Britain Londrez. El livadur e weler Ophelia, un dudenn eus Hamlet (skrivet gant William Shakespeare), hag a zo o kanañ e-keit ha m'emañ war neuñv, a-raok beuziñ en ur stêr. Taolennet eo en arvest IV, senenn VII eus ar pezh"Millais Ophelia: Behind the painting". 
Ne voe ket priziet-tre al livadur pa voe diskouezet er Royal Academy evit ar wech kentañ. Hiziv an deiz ez eo gwelet evel ul livadur a-bouez, dreist-holl abalamour d'ar mod m'eo livet an natur. E-tro 30 milion a lurioù saoz e vefe talvoudegezh al livadur.
Elizabeth Eleanor Siddal eo ar vaouez a voe kemeret da batrom gant an arzour.

 Daveoù 
 Hawksley, Lucinda. Lizzie Siddal: Face of the Pre-Raphaelites. Walker & Company, 2006. ISBN 0-8027-1550-8 
 Secher, Benjamin. "Ten things you never knew about Ophelia". The Daily Telegraph, 22 a viz Gwengolo 2007

 Liammoù diavaez 
 Millais Ophelia lec'hienn diwar-benn al livadur
 LizzieSiddal.com weblog diwar-benn Elizabeth Siddal
 smARThistory: Ophelia video berr diwar-benn al livadur

 Notenn 

Rummad:livadurioù John Everett Millais
Rummad:Rakrafaelouriezh